LEPTIR – od čahure do leptira

Leptir je koristan kukac jer prenosi pelud i tako omogućuje razmnožavanje biljaka. Poznato je više od milijun vrsta kukaca. Kukci su najbrojnija životinjska skupina na svijetu.

Razlikujemo dnevne od noćnih leptira. Dnevni leptiri obično su šareniji, u mirovanju drže krila sklopljena. Aktivni su po danu. Noćni leptiri aktivni su noću, u mirovanju su im krila najčešće plosnato raširena.

Svojstva kukaca (leptira):

* udišu zrak
* spadaju u beskralješnjake
* imaju vanjski skelet
* tijelo im se sastoji od tri dijela
* imaju tri para nogu i dva para krila
* imaju ticala i krila
* legu se iz jaja
* nekoliko puta mijenjaju oblik

Četiri stadija u razvoju jednog leptira:

* leptir položi jaje na biljku
* ličinka koja iziđe zove se gusjenica
* kad potpuno narastu, koža im se stvrdne u čahuru
* iz čahure izlazi leptir

Čime se leptiri hrane?

Kad se izvali iz jajeta ličinka pojede njegove ostatke. Kasnije se hrani lišćem, biljkama i voćkama u kojima kopa hodnike. Kukuljica ne jede ništa. Odrasli leptir voli cvjetni prah – nektar i voćni sok koji siše svojim rilcem.

Zanimljivosti

* Neke gusjenice proizvode svilu; gusjenica dudova svilca. Ona ima dvije žlijezde koje proizvode svilene niti dugačke nekoliko kilometara. Ovim nitima gusjenica isplete čahuru (ovojnicu) u kojoj će živjeti dok se ne pretvori u leptira. Do svile se dolazi tako da se čahura umoči u toplu vodu ili da se osuši.
* Tijelo gusjenice može sadržavati i do 4000 mišića, čovjek ih ima manje od 700. Neki od tih mišića omogućuju gusjenici kretanje dok joj drugi pomažu kod hranjenja.
* Mužjaci noćnih leptira imaju velika ticala kojima osjete miris raspršenog ženkina mirisa. Znanstvenici su otkrili da mužjak jedne vrste noćnih leptira može osjetiti ženku na udaljenosti od preko 10 kilometara.
* I među leptirima ima jako velikih primjeraka (atlasni noćni paunac); raspon njihovih krila može biti i do 30 centimetara.
* Neki noćni leptiri mogu putovati brzinom od 50 km/h.
* Leptir monarh (živi u Sjevernoj Americi) svake godine seli iz Kanade u Meksiko prelazeći otprilike 3000 kilometara. Krila su mu tanka poput papira, a teži manje od pola grama.